stanford-oval/wikipedia huggingface dataset:
Elinor Glyn

| Elinor Glyn |
| --- | --- |
 Elinor Glyn
Henkilötiedot
Syntynyt: 1864 Jersey, Kanaalisaaret
Kuollut: 23. syyskuuta 1943 (78 vuotta) Lontoo, Britannia
Kansalaisuus:  -
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  The Visits of Elizabeth
Aiheesta muualla
Löydä lisää kirjailijoitaKirjallisuuden teemasivulta
Elinor Glyn (17. lokakuuta 1864 Jersey, Kanaalisaaret – 23. syyskuuta 1943 Lontoo, Britannia) oli brittiläinen kirjailija.
Kouluja käymätön Glyn oli lukenut paljon. Hänen suosituin tuotantonsa on seurapiirejä kuvaavaa romanttista viihdekirjallisuutta. Hänen esikoisteoksensa, kirjeromaani The Visits of Elizabeth ilmestyi kirjana 1900. Sitä ennen se oli julkaistu World-lehden jatkokertomuksena. Avioliiton ulkopuolista suhdetta kuvaava Three Weeks (1907, suom. Kolme viikkoa) nostatti valtavan sensaation. Kirjasta tehtiin kolme elokuvaversiota, joista viimeiseen Three Weeks (1924, suom. Kolme viikkoa) Glyn muokkasi itse käsikirjoituksen. Venäjän hoviin Pietariin sijoittuva romaania His Hour (1910) pidetään Glynin parhaimpiin teoksiin kuuluvana. Proosan lisäksi Glyn kirjoitti Hollywoodissa elokuvien käsikirjoituksia ja hänen romaaniensa pohjalta on tehty elokuvia. Glyn osallistui elokuvien tekemiseen myös mm. tuottajana sekä ohjaajana.
Glynin sisar oli muotisuunnittelija Lucile Duff-Gordon.
Suomennetut teokset

Sinistä verta (The Reflections of Ambrosine), suom. Toivo Vallenius, Karisto 1916 Sarja: Naisten romaaneja 1
Stella suom. Salme Setälä, Otava 1917 Sarja: Otavan 85 pennin kirjasto: 11
Evangeline seikkailijattarena (The vicissitudes of Evangeline), suom. Mary Hämeen-Anttila, Karisto 1919 Sarja: Naisten romaaneja 18
Kolme viikkoa suom. Tahvo Partio, Helsinki: Minerva 1920 – 2. filmikuvin varustettu p. Helsinki: Minerva 1925
Kun hetki löi suom. Aito Kare, Helsinki: Minerva 1921
Kenet rakkaus on valinnut suom. Aito Kare, Helsinki: Minerva 1922
Guineveren rakkaus (Guinevere's lover), suom. J. V. Korjula, Karisto 1922 Sarja: Naisten romaaneja 22
Oikea syy (The reason why), suom. Tellervo Laurila, Karisto 1922 Sarja: Naisten romaaneja 21
Korkeata peliä suom. Aito Kare, Helsinki: Minerva 1923
Mies ja tilaisuus (The man and the moment), suom. J. V. Korjula, Karisto 1924 Sarja: Naisten romaaneja 35
Kun mies rakastuu suom Elsa Soini, Helsinki: Minerva 1924
Suuri hetki, suom. Aito Kare, Helsinki: Minerva 1924
Elisabet seikkailee Amerikassa suom. Aune Lindström, Helsinki: Minerva 1925
Elisabetin tulo seuraelämään, suom. Aune Lindström, Helsinki: Minerva 1925
Hänen armonsa sihteeri, suom. Aune Lindström, Helsinki: Minerva 1925
Kun hetki lyö, Helsinki: Minerva 1925
Kuusi päivää (Six days), suom. H. Vaaja, Minerva 1924 Minervan halpa lukemisto: 8
Rakkauden jumalattaren suojatti suom H. Vaaja, Minerva 1925
Rakkauden sokeus suom. Aune Lindström, Helsinki: Minerva 1926
Seikkailijattaren päiväkirja suom. Inkeri Relander, Helsinki: Kustannusoy Suomi 1926
Rakkaus on sokea, Helsinki: Kustannusoy Suomi 1927
Tunne, jota sanotaan rakkaudeksi, Helsinki: Minerva 1926
Ryppyjen kirja: miten poistan kasvoistani rypyt ja säilytän ne nuorina, Helsinki: Minerva 1927
Kaunis Ambrosine, Otava 1927 Sarja: Tähtisarja 62
Kunniansa hinnalla, Helsinki: Minerva 1927
Rakkaus, Helsinki: Minerva 1928
Kauneudenhoidon käsikirja, 4. p. Helsinki: Minerva 1930, 1–2. p. nimellä: Ryppyjen kirja
Aiheesta muualla

Kuvia tai muita tiedostoja aiheesta Elinor Glyn Wikimedia Commonsissa
Eraric

Eraric (kuollut lokakuussa 541) oli lyhyen aikaa ostrogoottien kuningas vuonna 541. Ruugien heimoon kuulunut Eraric nousi kuninkaaksi edeltäjänsä Ildibadin murhan jälkeen. Gootit murhasivat hänet kuitenkin jo muutaman kuukauden kuluttua. Uudeksi kuninkaaksi valittiin Totila.
Espen Rian

| Mitalit> Maa:   Norja.Miesten yhdistetty.MM-kilpailut  | Mitalit> Maa:   Norja.Miesten yhdistetty.MM-kilpailut  | Mitalit> Maa:   Norja.Miesten yhdistetty.MM-kilpailut  | Maa:   Norja> Miesten yhdistetty. |
| --- | --- | --- | --- |
|  Pronssia | Sapporo 2007 | joukkuekilpailu |  |
Espen Rian (s. 11. helmikuuta 1981 Trondheim, Norja) on norjalainen yhdistetyn kilpailija.
Rian saavutti yhdistetyn joukkuekilpailun pronssia Sapporon maailmanmestaruuskilpailuissa 2007. Samoissa MM-kilpailuissa hän sijoittui normaalikilpailussa kahdeksanneksi ja sprinttikilpailussa viidenneksitoista.
Maailmancupissa Rianin paras osakilpailusijoitus on kuudes tila Lillehammerin sprintistä joulukuulta 2006. Hän on sijoittunut urallaan maailmancupissa kymmenen parhaan joukkoon yhteensä viisi kertaa.
Aiheesta muualla

Espen Rianin kotisivut (Arkistoitu – Internet Archive) (norjaksi)
Emätintulehdus

Emätintulehdus eli vaginiitti on emättimessä esiintyvä tulehdus. Siihen voi liittyä lisääntynyttä valkovuotoa, kutinaa ja kirvelyä. Emätintulehduksen aiheuttajana voi olla esimerkiksi hiivasieni, etenkin Candida albicans. Yhtä yleinen sairauden muoto on bakteerivaginoosi. Muita emätintulehduksia ovat trikomoniaasi, deskvamoiva inflammatorinen vaginiitti, atrofinen vaginiitti ja Actinomyces-bakteerin aiheuttama tulehdus. Sairauden hoito määräytyy taustalla olevan syyn mukaan.
Hävyn ja emättimen tulehdus on vulvovaginiitti.
Elibaalin piirtokirjoitus

Osorkonin patsas ja Elibaalin piirtokirjoitus.
Elibaalin piirtokirjoitus ja Osorkonin patsas ovat Libanonin Bybloksesta löytynyt muinaisen Egyptin faarao Osorkonin patsas ja patsaaseen foinikian Bybloksen murteella tehty piirtokirjoitus, jotka on ajoitettu 900-luvun lopulle eaa. Nykyisin patsas on Louvren kokoelmissa.
Osorkonin patsas

Elibaalin piirtokirjoitus on kaiverrettu faarao Osorkonin patsaaseen. Egyptin libyalaiseen 22. dynastiaan kuulunut Osorkon I oli faarao Shosenkin poika ja tämän seuraaja Egyptin kuninkaana. Piirtokirjoitus on ajoitettu 900-luvun lopulle eaa., kuitenkin Abibaalin piirtokirjoitusta myöhemmäksi. Yleisesti oletetaan, että patsas olisi löydetty Bybloksen temppelistä, mutta tästä ei ole dokumentaatiota. Faarao Osorkon hallitsi Egyptiä vuosien 922–887 eaa. välillä. Patsaan rintaan on kaiverrettu Osorkonin kartussi, mutta on mahdollista, että patsas itse olisi valmistettu jo 19. dynastian aikaan. Patsaasta on jäljellä vain sen pää ja osa rintaa. Kartussin syvä kaiverrus sekä sen Ramsesin aikainen tyyli antaa iitteitä siitä, että se olisi ollut Osorkonilla uusiokäytössä. Elibaalin piirtokirjoitus on kaiverrettu faaraon kartussin ympärille, jota teksti kiertää. Patsaan kivi on punaista graniittia. Nykyisin patsas kuuluu Louvren kokelmiin Pariisisa.
Piirtokirjoitus on hyvin säilynyt, vain muutamia sanoja on lohjennut pois ja nekin on kontekstin perusteella helppo päätellä. Piirtokirjoituksen kieli on muinaisbyblosta, eli varhaista Bybloksen kaupungin foinikiaa. Piirtokirjoitus on mielenkiintoinen sekä Bybloksen kuninkaiden, Egyptin 22. dynastian sekä Heprealaisen Raamatun kronologian kannalta.
Piirtokirjoituksen teksti

Sanan ”Jehimilkun” kohdalla näkyvissä on vain kaksi ensimmäistä kirjainta, mutta kronologian perusteella nimestä voidaan olla melko varma. Sanan ”poika”  n-kirjain puuttuu. Kyse saattaa olla joko kirjoitusvirheestä tai konventiosta. Sana ’dtw ”herratar” on sukua heprean termille ”adonai”.
Aiheesta muualla

Kuvia tai muita tiedostoja aiheesta Elibaalin piirtokirjoitus Wikimedia Commonsissa
Ehkä otin, ehkä en

| Ehkä otin, ehkä en Matti Nykänen |
| --- | --- | --- |

Studioalbumin tiedot
 Äänitetty : 2002–2006
 Julkaistu: 1. maaliskuuta 2006
 Tyylilaji: hard rock, pop
 Kesto: 39.41
 Levy-yhtiö: Edel
Listasijoitukset
  18.
Matti Nykäsen muut julkaisut
| Samurai 1993 | Ehkä otin, ehkä en 2006 |   |
Ehkä otin, ehkä en on Matti Nykäsen kolmas studioalbumi, joka julkaistiin 1. maaliskuuta 2006 levymerkillä Edel Records. Albumi nousi Suomen virallisen listan sijalle 18.
Kitaristi-laulaja Jussi Niemi on säveltänyt ja sovittanut kaikki albumin kappaleet. ”Mäkikotka ja häkkilintu” -kappaleessa häntä auttoi Harri Rantanen ja ”Yllätysten yö” -kappaleessa Risto Närhi. Kappaleiden sanoittajina ovat toimineet muun muassa Vexi Salmi sekä Ensio Käämi.
Albumin kappaleista ”Samaa nauhaa” ja ”Yllätysten yö” ovat uudelleenäänityksiä.
Kappaleet

Ehkä otin, ehkä en – 3.22
Sydän villisti lyö – 3.41
Kierros kaikille – 4.00
Tää on mun elämää – 3.24
Mäkikotka ja häkkilintu – 3.38
Mervin ja Matin parempi rakkauslaulu – 3.01
Samaa nauhaa – 2.41
Lööpistä lööppiin – 3.04
Elämä on laiffii – 3.33
Yllätysten yö – 3.00
Matti Nykänen ja Jussi Niemi: Maan korvessa – 5.53
Muusikot

Matti Nykänen – laulu
Jussi Niemi – kitara, laulu
Harri Rantanen – basso
Anssi Nykänen – rummut
Risto Närhi – hammond-urut
Jukka Kautto – kitara
Mikko Saikkonen – saksofoni
Arvostelut

Desibeli.net:
Stara.fi:
Frederick Boylstein

| Mitalit> Maa:   Yhdysvallat. Olympialaiset .Miesten nyrkkeily | Mitalit> Maa:   Yhdysvallat. Olympialaiset .Miesten nyrkkeily | Mitalit> Maa:   Yhdysvallat. Olympialaiset .Miesten nyrkkeily | Maa:   Yhdysvallat> .Miesten nyrkkeily |
| --- | --- | --- | --- |
|  Pronssia | Pariisi 1924 | kevytsarja |  |
Frederick ("Fred") Boylstein (16. maaliskuuta 1903 Ford City, Pennsylvania – 28. helmikuuta 1972 Kittanning, Pennsylvania) oli yhdysvaltalainen nyrkkeilijä. Hän kilpaili vuoden 1924 kesäolympialaisissa Pariisissa ja sai kevytsarjassa pronssimitalin. Samana vuonna hän voitti AAU-tittelin.
Olympialaisten jälkeen Boylsteinista tuli ammattilainen, ja hänen uransa kesti vuoteen 1934. Hän työskenteli suurimman osan elämästään poliisina, ja lisäksi hän toimi nyrkkeilyvalmentajana.
Frederick Ballantyne

| Frederick Ballantyne |
| --- | --- |
 Frederick Ballantyne vuonna 2017.
Saint Vincent ja Grenadiinien kenraalikuvernööri
 2. syyskuuta 2002 – 31. heinäkuuta 2019  
Edeltäjä:  Monica Dacon (vt.)
Seuraaja:  Susan Dougan
Henkilötiedot
Syntynyt: 5. heinäkuuta 1936
Kuollut: 23. tammikuuta 2023 (86 vuotta)
Kansalaisuus:  saintvincentiläinen
Frederick Nathaniel Ballantyne (5. heinäkuuta 1936 – 23. tammikuuta 2020) oli Saint Vincent ja Grenadiinien kenraalikuvernööri vuosina 2002–2019. Hän astui virkaan 2. syyskuuta 2002 Charles Antrobusin kuoltua virassa kolme kuukautta aiemmin. Ballantyne toimi kenraalikuvernöörinä 17 vuotta, pidempään kuin kukaan toinen sitä ennen. Hän jätti paikkansa 31. heinäkuuta 2019 terveysongelmien takia.
Frederick Abel

Frederick Abel.
Frederick Augustus Abel (17. heinäkuuta 1827 – 6. syyskuuta 1902) oli brittiläinen kemisti.
Frederick Abel syntyi Lontoossa. Hän opiskeli kuuden vuoden ajan Royal College of Chemistry -oppilaitoksessa August Wilhelm von Hofmannin alaisuudessa. Myöhemmin Abelista tuli professori ja vielä myöhemmin myös Britannian sisäministeriön pääkemisti.
Frederick Abelin onnistui saada patentti keksimälleen puuvillaruudille, jolle oli kysyntää räjähdeainemarkkinoilla. Ruotsalaisen Alfred Nobelin keksimä ja patentoima dynamiitti oli kuitenkin kilpailija Abelin omalle puuvillaruudille. Tämän vuoksi Abel myötävaikutti Britannian parlamentissa lakia, joka määräsi varustamaan kaikki nitroglyseriiniä sisältävät räjähdeainelähetykset merkinnällä "Erittäin vaarallista". Alfred Nobel kuitenkin kirjoitti parlamentille kirjeen, jossa hän puolusti dynamiittia turvallisena räjähteenä. Kirje vakuutti parlamentin ja dynamiitille myönnettiin erityisvapautus kyseisestä laista.
Abel joutui kuitenkin myös myöhemmässä elämässään Alfred Nobelin kanssa riitoihin. 1889 Abelille myönnettiin patentti aineesta, jota Nobel piti täysin identtisenä oman ballistiittinsa kanssa. Ainoa ero ballistiitin ja Abelin nitroglyseriiniruudiksi kutsutun aineen välillä oli se, että Nobel oli patenttia hakiessaan käyttänyt ilmaisua "nitroselluloosa hyvin tunnetussa liukoisessa muodossa", kun taas Abel oli kirjoittanut hakemukseensa nitroselluloosan olevan liukenematonta. Nobel yritti aluksi neuvotella Abelin kanssa, mutta saatuaan tietää, että kyseiselle aineelle oli myönnetty patentti myös muissa maissa, hänen suhtautumistapansa muuttui kovemmaksi ja välit Abeliin viilenivät.
Abel myi patenttinsa Britannian kruunulle, jota ei valtion lain mukaan voinut haastaa oikeuteen. Siksi Nobelin oli odotettava, että ensimmäinen ainetta valmistava tehdas rakennettiin. Tehtaan johtaja haastettiin 1890 oikeuteen. Nobel hävisi oikeusjuttunsa, mutta vei asian ylempään oikeusasteeseen. Pitkän oikeudenkäynnin jälkeen hän hävisi 1895 tämänkin oikeusjuttunsa ja joutui maksamaan oikeudenkäyntikuluja 22 000 puntaa.
Erkki Kanerva

Erkki Kanerva -nimisiä henkilöitä ovat olleet:
Erkki Kanerva (1936–2023), toimittaja ja pakinoitsija
Erkki Kanerva (1944–2013), rikosylikomisario ja SDP:n kansanedustaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erkki Kanerva”, voi hakea sivunnimihaulla, laajalla sivunnimihaulla tai tekstihaulla.
Emil Skog

| Emil Skog |
| --- | --- |

Suomen puolustusministeri
 Fagerholmin I hallitus 29.7.1948–17.3.1950 Kekkosen II hallitus 17.1.1951–20.9.1951 Kekkosen III hallitus 20.9.1951–9.7.1953 Törngrenin hallitus 5.5.1954–20.10.1954 Kekkosen V hallitus  20.10.1954–3.3.1956 Fagerholmin II hallitus 3.3.1956–27.5.1957  
Edeltäjä:  Yrjö Kallinen Kustaa Tiitu Päiviö Hetemäki
Seuraaja:  Kustaa Tiitu Kauno Kleemola Atte Pakkanen
Henkilötiedot
Syntynyt: 30. kesäkuuta 1897 Helsingin maalaiskunta
Kuollut: 20. syyskuuta 1981 (84 vuotta) Helsinki
Tiedot
Puolue:  SDP
Muut puolueet:  TPSL (1959–1964)
Emil Albert Skog (30. kesäkuuta 1897 Helsingin maalaiskunta – 20. syyskuuta 1981 Helsinki) oli suomalainen vasemmistopoliitikko. Hän oli alkuperäiseltä ammatiltaan puhelinasentaja.
Skog toimi vuonna 1918 punakaartissa tykkimiehenä ja osallistui Messukylän sekä Tampereen puolustustaisteluihin. Skog oli posti- ja lennätinlaitoksen huoltotarkastajana 1946–1964. Hän toimi Suomen puolustusministerinä vuodet 1948–1950, 1951–1953 ja 1954–1957.
Skog toimi Suomen sosialidemokraattisen puolueen (SDP) puheenjohtajana 1946–1957. Väinö Tannerin palattua puheenjohtajaksi 1957 muodostui puolueeseen niin sanottu skogilainen oppositio, joka tunnettiin alun perin nimellä Ryhmä 94.
TPSL itsenäistyy

Oppositio erosi SDP:stä vuoden 1958 eduskuntavaalien jälkeen ja muodosti oman eduskuntaryhmänsä. Vaaleissa 1962 puolue esiintyi jo omana ryhmänään, nimellä Työväen ja pienviljelijöiden sosialidemokraattinen liitto (TPSL). Skog hoiti TPSL:n puheenjohtajan tehtäviä puolueen perustamisesta vuoteen 1964 saakka. Presidentinvaaleissa 1962 hän oli TPSL:n ehdokkaana saaden kaksi valitsijamiestä.
Takaisin SDP:hen

Tannerin väistyttyä SDP:n puheenjohtajan paikalta 1963 Skog kannattajineen liittyi seuraavana vuonna takaisin vanhaan puolueeseensa TPSL:n jatkaessa itsenäistä toimintaansa Aarre Simosen johdolla. Vuonna 1971 Skog oli perustamassa eläkeläissosialidemokraattien Vanhat toverit – Aatteen miehet -järjestöä ja samana vuonna julkaistiin hänen muistelmansa Sosialisti ja patriootti muistelee. Vuonna 1975 Skog julkaisi vielä toisen muistelmateoksen Veljet vastakkain.
Aiheesta muualla

Kaarninen, Pekka: / Skog, Emil (1897–1981). Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
| 0 | 1 | 2 |
| --- | --- | --- |
| Edeltäjä: Onni Hiltunen | SDP:n puheenjohtaja 1946–1957 | Seuraaja: Väinö Tanner |
| 0 | 1 | 2 | 3 |
| --- | --- | --- | --- |
|  | Edeltäjä: Yrjö Kallinen Kustaa Tiitu Päiviö Hetemäki | Suomen puolustusministeri 1948–1950 1951–1953 1954–1957 | Seuraaja: Kustaa Tiitu Kauno Kleemola Atte Pakkanen |
Erysikhthon (Ateena)

Erysikhthon (m.kreik. Ερυσίχθων) oli kreikkalaisessa mytologiassa Ateenan kuninkaan Kekrops I:n ja Aglauroksen poika. Hänellä oli kolme sisarta, Aglauros, Pandrosos ja Herse.
Hän toi Eileithyian puisen kuvan Deloksen saarelta, mutta kuoli paluumatkalla vielä hänen isänsä elinaikana. Erysikhthonin kunniaksi attikalaisessa rannikkokaupungissa Prasiaissa oli hänen muistomerkkinsä.
Erkki Kanerva (kansanedustaja)

Erkki Evert Kanerva (2. tammikuuta 1944 Pihlajavesi – 31. joulukuuta 2013 Joensuu) oli suomalainen rikosylikomisario ja kansanedustaja. Kanerva toimi kansanedustajana vuosina 1999–2003. Hän edusti Pohjois-Karjalan vaalipiiriä ja kuului sosialidemokraattiseen eduskuntaryhmään.
Kanerva oli joensuulaisen Karjalan Avun hallituksen puheenjohtaja. Hänelle myönnettiin 20.5.2011 sosiaalineuvoksen arvonimi.
Emílio Garrastazu Médici

| Emílio Garrastazu Médici |
| --- | --- |
 Virallinen muotokuva (1969).
Brasilian 28. presidentti
 30. lokakuuta 1969 – 15. maaliskuuta 1974  
Varapresidentti:  Augusto Rademaker
Edeltäjä:  Pedro Aleixo (virkaa tekevänä, de jure) sotilasjuntta (de facto)
Seuraaja:  Ernesto Geisel
Henkilötiedot
Syntynyt: 4. joulukuuta 1905 Bagé, Rio Grande do Sul
Kuollut: 9. lokakuuta 1985 (79 vuotta) Rio de Janeiro, Rio de Janeiro
Puoliso:  Scila Médici
Tiedot
Puolue:  ARENA
 Nimikirjoitus
Emílio Garrastazu Médici (4. joulukuuta 1905 – 9. lokakuuta 1985) oli brasilialainen sotilasjohtaja ja poliitikko. Hän toimi Brasilian presidenttinä vuosina 1969–1974.
Médicin kauden alkupuolella Brasilian talous kukoisti, teollisuus ja varsinkin autoteollisuus loivat uusia työpaikkoja ja inflaatio saatiin vakiintumaan alle 20 prosenttiin. Kauden lopulla talousihme oli ohi, kansainvälinen öljykriisi iski pahasti Brasiliaan, joka toi ulkomailta 80 % polttoaineistaan. Lähes kymmenen prosentin vuosittaista talouskasvua rahoitettiin voimakkaalla lainanotolla ulkomailta.
Médicin hallinto oli säälimätön vastustajiaan kohtaan. Amnesty raportoi, että 170 opposition edustajaa surmattiin ja monia kidutettiin armeijan ja poliisin pidätyskeskuskissa.
Erytheia

Erytheia voi viitata johonkin seuraavista asioista:
Erytheia, yksi kreikkalaisen mytologian hesperideistä.
Cádizin kaupunki Etelä-Espanjassa, jota Hesiodoksen mukaan kutsuttiin aiemmin nimellä Erytheia.
Myyttinen saari, josta Herakles varasti Geryonin karjan kymmenentenä urotyönään.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erytheia”, voi hakea sivunnimihaulla, laajalla sivunnimihaulla tai tekstihaulla.
Ehkäisyrengas

NuvaRing-ehkäisyrengas
Ehkäisyrengas on raskautta ehkäisevä yhdistelmäehkäisyvalmiste. Tällä hetkellä markkinoilla oleva valmiste sisältää kahta naishormonia, etinyyliestradiolia ja etonogestreelia. Etinyyliestradioli on ehkäisyvalmisteissa yleisesti käytetty synteettinen naishormoni, estrogeeni ja etonogestreeli on 19-nortestosteronista johdettu progestiini. Ehkäisyrengas ei suojaa sukupuolitaudeilta.
Ehkäisyrenkaan vaikutusmekanismi on sama kuin yhdistelmäehkäisypillereillä; tärkein raskautta ehkäisevä vaikutus on ovulaation eli munasolun irtoamisen estyminen. Ehkäisyrenkaan ehkäisyteho on sama kuin yhdistelmäehkäisypillereillä. Ehkäisyvarmuus voi olla kuitenkin parempi naisilla, joilla on taipumus unohtaa päivittäinen pillerien ottaminen. Sivuvaikutukset ovat samankaltaisia kuin e-pillereillä, ja itse renkaan käyttöön liittyviä sivuvaikutuksia (mm. emätintulehdus, epämukavuuden tunne emättimessä) koki tutkimuksessa 2,4–5,6 prosenttia naisista. Kyseisessä yli 2 300 naisen tutkimuksessa 85 prosenttia käyttäjistä ilmoitti olevansa tyytyväisiä ehkäisyrenkaaseen. 18 prosenttia naisista ja 32 prosenttia heidän kumppaneistaan ilmoitti tuntevansa ehkäisyrenkaan yhdynnän aikana ainakin toisinaan.
Suomessa myydään kahta ehkäisyrengasvalmistetta: NuvaRing:iä (Organon), sekä Ornibel:ia (Exeltis) Molemmat ovat joustavia ja läpinäkyviä renkaita, joiden halkaisija on 5,4 cm ja poikittaisläpimitta 4 mm. NuvaRing vapauttaa 15 mikrogrammaa estrogeenia ja 120 mikrogrammaa etonogestreeliä vuorokaudessa. Itse rengas on valmistettu etyleenivinyyliasetaattikopolymeeristä. Myös Ornibel vapauttaa 15 mikrogrammaa etinyyliestradiolia ja 120 mikrogrammaa etonogestreeliä vuorokaudessa.
Historia

Suun kautta otettavia yhdistelmäehkäisyvalmisteita on ollut markkinoilla jo yli neljän vuosikymmenen ajan. Niiden tuotekehittelyssä on pyritty pienentämään estrogeenin ja progestiinin pitoisuuksia ja käyttämään uusia, selektiivisempiä progestiineja.  Päivittäinen suun kautta tapahtuva lääkkeen annostelu johtaa lääkeaineen pitoisuuden vaihteluun veressä. Joillekin naisille voi päivittäinen pillerinoton muistaminen olla vaikeaa. On todettu, että suurin osa amerikkalaisista naisista toivoisi mieluummin kuukausittain annosteltavaa ehkäisyvalmistetta.
Ehkäisyrengas on kahden vuosikymmenen kehityksen tulos. Suoraan emättimen seinämän läpi imeytymällä hormonien pitoisuudet veressä pysyvät tasaisina ja on mahdollista käyttää pienempiä hormonimääriä. Lääkkeen päivittäisen annostelun unohtelu vältetään, kun ehkäisyrengas täytyy vaihtaa ainoastaan kerran kuukaudessa.[1] Samaa periaatetta noudattaa myös toinen ns. puolipitkävaikutteinen ehkäisyvalmiste, ehkäisylaastari. Ehkäisylaastaria käytettäessä lääke imeytyy ihon läpi. NuvaRing-ehkäisyrengas tuli Suomen apteekkeihin vuonna 2003.
Käyttö

Nainen asettaa ehkäisyrenkaan itse emättimeen. Rengas painetaan keskeltä kokoon ja viedään emättimeen. Ehkäisyrenkaan ei tarvitse olla missään tietyssä kohdassa emättimessä; se on oikeassa kohdassa silloin kun nainen ei tunne sen olemassaoloa. Rengas jätetään paikalleen kolmeksi viikoksi, jonka jälkeen pidetään viikon tauko. Poistamisen jälkeen kuukautisia muistuttava tyhjennysvuoto alkaa yleensä muutaman päivän sisällä. Viikon tauon jälkeen uusi rengas asetetaan paikoilleen emättimeen. Ehkäisyteho säilyy myös tauon aikana. Mikäli kuukautisia halutaan siirtää, on uusi ehkäisyrengas mahdollista ottaa käyttöön heti ilman viikon taukoa. Käytäntö on tässä sama kuin ehkäisypillerien kanssa. Ehkäisyrengas sopii etenkin naisille, joille pillereiden säännöllisen syömisen muistaminen on hankalaa. Ehkäisyrengas pysyy yleensä paikallaan hyvin. Mikäli se jostain syystä poistuu tai poistetaan paikoiltaan, se tulee asettaa takaisin kolmen tunnin kuluessa.
Aiheesta muualla

Terve.fi – Ehkäisyrengas
Elokuvien ikärajat Ruotsissa

Elokuvan ikäraja on luokitus, jolla elokuville määritellään ikärajat niiden sisällön arviointiin perustuen. Ruotsissa elokuvat voidaan merkitä lapsille sallituiksi (ruots. barntillåten) tai ne voidaan varustaa joko 7 tai 11 vuoden suositusikärajalla (kouluikäiset ja murrosikäiset), taikka sallia ainoastaan 15 vuotta täyttäneille (aikuiset).
Elokuvien tarkastus siirtyi vuoden 2011 alusta uuden viranomaisen, Statens medierådin, alaisuuteen. Samalla tuli voimaan uusi laki elokuvien ikärajoista.  Sen mukaan elokuvien, jotka on tarkoitettu näytettäväksi yleisissä kokoontumisissa tai tilaisuuksissa, joihin alle 15 vuotta täyttäneillä on pääsy, tulee olla tarkastettuja.
Elokuvalle voidaan antaa 7, 11 tai 15 vuoden ikäraja, mikäli se arvioidaan haitalliseksi tätä alempaan ikätasoryhmään kuuluvien lasten tai nuorten hyvinvoinnille. Seitsemän vuotta täyttäneille sallittua näytöstä voi kuitenkin seurata alle 7-vuotias 18 vuotta täyttäneen seurassa. Vastaavasti 11 vuotta täyttäneille sallittua näytöstä voi seurata yhtätoista vuotta nuorempi, mutta seitsemän vuotta täyttänyt 18 vuotta täyttäneen seurassa. 15 vuoden ikärajasta ei poiketa. 15 vuotta täyttänyt voi ikärajasta riippumatta tuoda alle vuoden ikäisen lapsen sellaiseen näytökseen, joka on erityisesti pienen lapsen kanssa näytöstä seuraaville tarkoitettu.
Tarkastus ei ole pakollinen myyntiin tai vuokrattavaksi asetettaville elokuville, jolloin niille saadaan antaa suoraan 15 vuoden ikäraja. Todenmukaisia väkivaltakuvauksia tai väkivallan uhkaa sisältävien elokuvien luovuttaminen törkeästä huolimattomuudesta liiketoiminnassa tai ansaitsemistarkoituksessa alle 15-vuotiaalle on rikos. Säädöstä ei sovelleta alempiin ikäryhmiin hyväksyttyihin elokuviin.